stanford-oval/wikipedia huggingface dataset:
ציקלודקסטרין

נוסחאות מבנה של שלושה סוגי ציקלודקסטרין
ציקלודקסטרינים (Cyclodextrins) הם משפחה של אוליגו-סכרידים המחוברים יחד בטבעת (מכאן ציקלו - טבעת).
ציקלודקסטרין מופק מעמילן בריאקציות אנזימטיות, ונעשה בו שימוש נרחב במזון, רוקחות, חקלאות ותעשייה כימית, כגון השימוש התעשייתי שנעשה בו לייצור חומרים סופחי ריחות רעים. למולקולה זו ישנה היכולת ליצור קומפלקסים עם חומרים אי אורגניים והידרופוביים, ובכך משמשת, למשל, ל'לכידה' של מתכות כבדות.
ציקלובוטאן

ציקלובוטאן (Cyclobutane)  הוא ציקלואלקאן שנוסחתו C4H8. המולקולה היא טבעת של 4 אטומי פחמן הקשורים זה לזה בקשר בודד וכל אחד קשור ל 2 אטומי מימן.
החומר סונטז לראשונה בשנת 1907 בידי ריכרד וילשטֶטר באמצעות הידרוגנציה של ציקלובוטן בקטליזה של ניקל.
| --- | --- |

 
 שם סיסטמטי:  Cyclobutane
 כתיב כימי:  C4H8
 מסה מולרית:  56.107 גרם/מול
 מספר CAS:  237-23-0
 צפיפות:  0.72 גרם/סמ"ק
 מצב צבירה:  גז
 טמפרטורת היתוך:  -91 °C   182.15 K
 טמפרטורת רתיחה:  12.5 °C   285.65 K
 NFPA 704:       4 ‏ 1 0 
זווית הקשר בין הפחמנים סוטה משמעותית מהזווית הטטראדרלית ולכן אנרגיית הקשר פחמן-פחמן נמוכה מאשר באלקאנים דוגמת בוטאן והמולקולה אינה יציבה מעל טמפרטורה של 500°C. המולקולה אינה מישורית, אחד מאטומי הפחמן נמצא בזווית של 25° למישור בו נמצאים שלושת אטומי הפחמן האחרים בקונפורמציה המכונה "פרפר". כך זווית הקשר קטנה מ90° ובאופן זה אטומי המימן על פחמנים סמוכים אינם בקונפורמציה סכוכה (אקליפס).
קונפורמציית "פרפר" בציקלובוטאן
קולין דייוויס

| --- | --- |

קולין דייוויס, 2007
 לידה:  25 בספטמבר 1927 ווייברידג', הממלכה המאוחדת 
 פטירה:  14 באפריל 2013 (בגיל 85) לונדון, הממלכה המאוחדת 
 שם לידה:  Colin Rex Davis 
 מוקד פעילות:  הממלכה המאוחדת 
 תקופת הפעילות:  מ-1950 
 מקום לימודים:  קרייסט'ס הוספיטל, הקולג' המלכותי למוזיקה 
 סוגה:  מוזיקה קלאסית 
 שפה מועדפת:  אנגלית 
 חברת תקליטים:  פיליפס רקורדס 
 בן או בת זוג:  April Cantelo (7 באפריל 1949–1964) Shamsi Davis (1965–?) 
 צאצאים:  ג'וזף וולף 
 פרסים והוקרה:  מפקד במסדר ההצטיינות של הרפובליקה האיטלקית (28 בפברואר 1976)  מדליית הזהב של החברה הפילהרמונית המלכותית (1994)  מדליית המלכה למוזיקה (2009)  אות המסדר מקסימיליאן של בוואריה למדעים ואמנויות (1999)  צלב המפקד של מסדר המצוינות של הרפובליקה הפדרלית של גרמניה  מפקד במסדר האימפריה הבריטית  Knight Bachelor  פרס גראמי  מפקד מסדר האמנויות והספרות  אקו קלאסיק  עמית כבוד  פרס מעגל המבקרים להצטיינות באמנויות  מסדר ההצטיינות הבווארי  קצין בלגיון הכבוד  עיטור האריה של פינלנד  Classic Brit Awards 
 פרופיל ב-IMDb
 
סר קולין רקס דייוויס (באנגלית: Colin Rex Davis; ‏25 בספטמבר 1927 – 14 באפריל 2013) היה מנצח בריטי נודע.
ביוגרפיה

דייוויס למד נגינה בקלרינט בקולג' המלכותי למוזיקה בלונדון, שם נחסמה דרכו ללימודי ניצוח כיוון שלא הוכיח יכולת נגינה בפסנתר. אף על פי כן, הוא הקים תזמורת עם חברים ללימודים, ולעיתים קרובות ניצח עליה.
בשנת 1952 עבד דייוויס ברויאל פסטיבל הול, ובסוף שנות ה-50 ניצח על התזמורת הסימפונית הסקוטית של ה-BBC.
לתהילה ראשונה בקנה מידה גדול זכה כאשר החליף את אוטו קלמפרר החולה בניצוח על האופרה דון ג'ובאני של מוצרט ברויאל פסטיבל הול בשנת 1959. שנה לאחר מכן החליף בנסיבות דומות את תומאס ביצ'ם, בביצוע חליל הקסם של מוצרט בגלינדבורן.
בשנות ה-60 עבד בסדלר'ס וולס אופרה וניצח על התזמורת הסימפונית של לונדון ועל תזמורת רשות השידור הבריטית. בשנת 1971 החליף את גאורג שולטי כמנצח ראשי בבית האופרה המלכותית, קובנט גארדן, שם ניצח בהופעות מזומנות לפני כן. הוא נשאר בתפקידו שם עד 1986. הוא נודע בתמיכה באופרות של המלחין הבריטי מייקל טיפט וניצח על כמה מיצירותיו בהופעות בכורה. בשנת 1977 היה למנצח האנגלי הראשון שהופיע בפסטיבל ביירויט (המוקדש ליצירותיו של ריכרד וגנר), שם ניצח על האופרה טנהויזר.
בשנת 1980 קיבל דייוויס תואר אבירות. לאחר זאת ניצח על תזמורת רדיו בוואריה ועל התזמורת הסימפונית של בוסטון, לפני שהתמנה למנצחה הראשי של התזמורת הסימפונית של לונדון בשנת 1995.
פרט לתמיכתו בטיפט ופרשנויותיו למוצרט, דייוויס היה מקורב במיוחד למוזיקה של הקטור ברליוז וניצח על ביצועים רבים של האופרות שלו ושל יצירותיו התזמורתיות.
דייוויס שימש כיושב ראש בינלאומי של לימודי תזמורת באקדמיה המלכותית למוזיקה בלונדון.
בפברואר 2011 נפל מדוכן המנצחים בבית האופרה המלכותית, קובנט גארדן, ובריאותו המדרדרת במהירות הובילה לביטולים רבים של הופעות. דייוויס נפטר בלונדון ב-14 באפריל 2013, בגיל 85, לאחר מחלה קצרה.
פרשת הדיילי טלגרף

קיסר גרמניה וילהלם השני
פרשת הדיילי טלגרף (באנגלית: Daily Telegraph Affair בגרמנית: Daily-Telegraph-Affäre) הוא כינוי לריאיון שערורייתי שמסר וילהלם השני, קיסר גרמניה לעיתון הבריטי דיילי טלגרף ב-1908. הראיון כלל התבטאויות קשות כנגד בריטניה, ועורר זעם רב בגרמניה ובעולם כנגד הקיסר. הפרשה נחשבת לאחד המשגים הפוליטיים החמורים ביותר לכל אורך שנות מלכותו של הקיסר וילהלם.
הראיון

וילהלם השני היה נכדה של ויקטוריה, מלכת הממלכה המאוחדת, ובאוקטובר 1908 הוא התארח בטירה בדרום אנגליה. בתקופה זו הוא ניהל מספר דיונים בענייני השעה עם הקולונל הבריטי אדוארד מונטגיו-סטיוארט-וורטלי. וורטלי סיכם את הדיונים, ערך אותם בצורת ריאיון ושלח אותו לדיילי טלגרף. הוא הראה לקיסר את הריאיון לפני כן, והקיסר שלח אותו לברלין כדי שמומחים יעברו עליו. קנצלר גרמניה ברנהרד פון בילוב היה אמור לעבור על המסמך, אולם הוא היה בחופשה, וכמוהו ראש העיתונות של הקיסר אוטו האמאן. לא ברור אם בילוב ראה את המסמך או לא, אולם אלו שאישרו אותו בסופו של דבר היו פקידים זוטרים במשרד החוץ. הראיון התפרסם בדיילי טלגרף ב-28 באוקטובר.
הראיון עורר סערה מיד עם פרסומו. הקיסר וילהלם ראה בו הזדמנות להביע את דעותיו בענייני השעה ולקדם את ידידותו עם בריטניה, אך הראיון כלל התפרצויות מביכות ואמירות מתלהמות כנגד בריטניה: ”אתם האנגלים, מטורפים, מטורפים, מטורפים כמו ארנבות במרץ...” הקיסר גינה את חשדנותם של האנגלים אשר מונעת מהם להדק את קשריהם עם גרמניה, וטען שהעובדה שהאנגלים ”מסרבים ליד המושטת שלי רומזת ש[היד] האחרת אוחזת פגיון. איך אני יכול לשכנע אומה בניגוד לרצונה?”.
ארבע נקודות עיקריות בראיון סיבכו את הקיסר בבעיות שונות:
טענה שעל אף שהוא עצמו ידיד לבריטניה, העם הגרמני סולד ממנה. טענה שעוררה זעם רב בגרמניה עצמה.
הקיסר טען שבזמן מלחמת הבורים פנו אליו צרפת והאימפריה הרוסית בהצעה להקים קואליציה אנטי-בריטית עם הבורים. טענה שפגעה קשות ברוסיה ובצרפת.
הקיסר טען שב-1899 שלח מכתב לסבתו המלכה ויקטוריה ובו תוכניות כיצד למגר את הבורים, וכי אותן תוכניות אומצו בידי הלורד רוברטס בניצחונו על הבורים במהלך מלחמת הבורים. בפועל ב-1896 שלח הקיסר את "מברק קרוגר" המפורסם, אשר בו הביע תמיכה בולטת בבורים.
טענה כי הצי הקיסרי הגרמני שהתעצם מאוד - דבר שעורר את חשדם של הבריטים, מכוון למעשה כנגד האימפריה היפנית. טענה שגרמה ליפנים לחשוד בגרמניה.
השפעות

הראיון גרם לרבים בהנהגה הבריטית לפקפק בשפיות דעתו של הקיסר, ואף היו בגרמניה דיבורים רציניים על כך שהוא עומד להתפטר. הקאנצלר בילוב התנצל ברייכסטאג, והקיסר הזועם, שראה בבילוב את אחד האחראים למשבר, שכן היה עליו לעבור על הראיון בטרם זה פורסם בעיתונות, כפה את פיטוריו כחצי שנה לאחר מכן. הקיסר חלה בעקבות הזעם בגרמניה ובעולם, ובמשך מספר חודשים היה שקט ודיכאוני מאוד. הפרשה נחשבת למשבר האישי החמור ביותר שיצר וילהלם בתקופה שלפני מלחמת העולם הראשונה, השפיע הן בזירה הבינלאומית והן בזירה הפנימית, ופגע מאוד בתדמיתו של הקיסר בעיני בני עמו.
הערות שוליים

↑  משפט זה מתייחס למכתם מקובל בתקופה הוויקטוריאנית: "משוגע כמו ארנב מרץ" ("Mad as a March hare"). מקורו של מכתם זה באוסף פתגמים שפורסם על ידי ג'ון הייווד בשנת 1546. המכתם מבוסס על האמונה שבעונת הייחום של הארנבים (אשר מתרחשת באנגליה בחודש מרץ) נוטים הללו לאבד את שפיותם ולריב.
↑  הראיון (באנגלית)
↑  ברברה טוכמן, המגדל הגאה, כנרת זמורה-ביתן דביר, 1998. עמ' 379.
↑  ברברה טוכמן, אוגוסט 1914, הוצאת מערכות, 1964. עמ' 19.
קוהזיה

טיפה של כספית
אדהזיה וקוהזיה בנוזל
קוֹהֶזְיָה היא כוחות משיכה הפועלים בין מולקולות מאותו החומר.
כאשר כוחות אלה חזקים יותר מכוח האדהזיה, מתקבלת צורה כדורית (במקרה של נוזל). לדוגמה כספית בכלי זכוכית: כוחות המשיכה בין מולקולות הכספית חזקים יותר מכוחות המשיכה בין מולקולות הכספית למולקולות הזכוכית, ולכן היא מקבלת צורה כדורית.
משיכה זו היא תוצאה של ניתוח קוונטי של האלקטרונים במולקולות הנמשכות. בתהליך זה פונקציית הגל של האלקטרונים מתחברת ומתרחבת ולכן לפי עקרון אי הוודאות האנרגיה הקינטית יכולה להיות קטנה יותר ונוצר בור פוטנציאל כאשר המולקולות קרובות זו לזו. מערכת פיזיקלית תשאף תמיד להיות במינימום האנרגיה האפשרית, או בניסוח אחר – הכוח הוא מינוס הנגזרת המרחבית של הפוטנציאל, ולכן נוצר כוח משיכה.
ראו גם

נימיות
אדהזיה
ציקלובוטדיאן

| --- | --- |
מודל תלת-ממדי של מולקולות ציקלובוטדיאן
מודל תלת-ממדי של מולקולות ציקלובוטדיאן
 
 שם סיסטמטי:  1,3-Cyclobutadiene
 כתיב כימי:  C4H4
 מסה מולרית:  57.02 גרם/מול
 מספר CAS:  1120-53-72
ציקלובוטדיאן (באנגלית: Cyclohbutadien) היא תרכובת אורגנית פחמימנית שנוסחתה הכימית C4H4.
ציקלובוטדיאן היא תרכובת לא יציבה, ובמצב חופשי אורך חייה קטן מ-5 שניות. צורתה היא של מלבן על פי מחקרי אינפרא אדום.
קרי הווארד

| --- | --- |

קרי הווארד, 2014
 לידה:  24 במרץ 1982 (בת 42) בלקפול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  אוניברסיטת אדג' היל  תיכון פרינס 
 בן או בת זוג:  גבריאל ויק (2012–2018) 
 מספר צאצאים:  2 (נכון ל־2020) 
 פרופיל ב-IMDb
 
קרי אליזבת הווארד (באנגלית: Kerry Elizabeth Howard; נולדה ב-24 במרץ 1982) היא שחקנית אנגלייה. היא גילמה את לורה בסדרה הקומית "היא והוא" של ערוץ BBC Three, ואת ליאן בסיטקום "Witless". עוד הופיעה בתוכנית המערכונים "Feed My Funny" של BBC Three יחד עם לו קורפילד.
ביוגרפיה

הווארד נולדה לדייב ונינט הווארד בשנת 1982 בבלקפול. יש לה אח תאום בשם דניאל ואח מבוגר ממנה, הקומיקאי ראסל הווארד. ב-2003 סיימה תואר ראשון בדרמה באוניברסיטת אדג' היל.
ביוגרפיה > חיים אישיים

באפריל 2010 השתתפה הווארד במרתון לונדון יחד עם שני אחיה כדי לגייס כספים עבור Epilepsy Society.
ב-2012 התחתנה הווארד עם גבריאל ויק. לזוג נולדו שני בנים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Things Talk | החברה של דן | סרט טלוויזיה |
| 2009–2010 |  | Reggie Perrin | ויקי |  |
| 2009–2011 |  | Comedy Showcase | קולט / תפקידים שונים | סדרת טלוויזיה (2 פרקים) |
| 2010–2013 | הוא והיא | Him & Her | לורה | סדרת טלוויזיה |
| 2011 | שתי בירות וחבילת צ'יפס | Two Pints of Lager and a Packet of Crisps | הייזל |  |
| 2011 |  | Mongrels | אמא של ריקשו | בפרק "Kali and the Rickshaw Inferno" |
| 2012 |  | The Wedding Video | גברת רינג פילו |  |
| 2013 |  | Aphrodite Fry | מלצרית | סרט טלוויזיה |
| 2013 |  | I Give It a Year | קלייר |  |
| 2013 |  | Comedy Feeds | תפקידים שונים | תוכנית מערכונים של ה-BBC |
| 2014 |  | Give Out Girls | מרילין | סדרת טלוויזיה |
| 2014 |  | Russell Howard's Good News | אמא לתינוק | סדרת טלוויזיה (פרק אחד) |
| 2015, 2017 |  | Drunk History | בתפקיד עצמה | סדרת טלוויזיה (3 פרקים) |
| 2015 | דוק מרטין | Doc Martin | אלכסנדרה לוקאס | בפרק "Other People's Children" |
| 2015 |  | Crackanory | ת'ורה | סדרת טלוויזיה (2 פרקים) |
| 2015 |  | A Gert Lush Christmas | ג'ולי קולמן | פרק ספיישל |
| 2016–2018 |  | Witless | ליאן | תפקיד ראשי |
| 2016 |  | Murder in Successville | קייטי פרי | סדרת טלוויזיה (פרק אחד) |
| 2016 | הייסינת' הצעירה | Young Hyacinth | הייסינת' | פריקוול לסדרה מה יגידו השכנים? |
| 2016 |  | London Town | פנלופי |  |
| 2018 |  | Judge Romesh | קלרק קרי |  |
| 2020 | שבועיים לחיות | Two Weeks to Live | בת' | מיני-סדרה |
הערות שוליים

↑  "BBC Three – Kerry & Lu". BBC. נבדק ב-2015-12-31.
↑  Chortle. "BBC Three show for Kerry Howard?".
↑  "Kerry Howard". Profiles. אורכב מ-המקור ב-2016-03-04. נבדק ב-2015-12-31.
↑  Judge Romesh
פרשת ההאקר הסעודי

פרשת ההאקר הסעודי (נקראת גם פרשת כרטיסי האשראי) היא אירוע שהתרחש בתחילת שנת 2012, בה נחשפו באתר אינטרנט, פרטי כרטיסי אשראי ופרטים אישיים של רבבות ישראלים. האירוע התרחש כתוצאה מליקויים באבטחת המידע של אתרי אינטרנט ישראליים, בהם מוזנים פרטי כרטיסי האשראי של צרכנים. האחראי לאירוע הוא כפי הנראה קראקר סעודי, צעיר בן 19 תושב מקסיקו.
לאחר המקרה, התכנסו הכנסת ורשויות המשפט לדון בבעיית האבטחה החמורה שהתגלתה, במטרה למנוע ממקרה זה להישנות בעתיד, מחשש כי הפרטים האישיים של תושבי ישראל עלולים להיחשף הן בפני גורמים עברייניים והן בפני גורמי טרור ומדינות עוינות שיעשו שימוש בפרטים האישיים לזיוף זהויות.
תיאור האירוע

ב-2 בינואר 2012 פרץ עומאר חביב, אשר השתמש בכינוי '0xOmar', לאתר הספורט 'ONE', והפנה את המבקרים באתר לאתר אחר, שבו פורסמו 400 אלף מספרי כרטיסי אשראי של ישראלים, אשר אותם גנב לטענתו מאתרים ושרתים שונים בישראל. לאחר בדיקה, התגלה כי רבים מהשמות ברשימה בדויים, וכי רבים מהם חוזרים על עצמם עשרות פעמים, כך שלמעשה רשימת השמות שנחשפה הייתה מצומצמת יותר והסתכמה על פי ההערכות של חברות האשראי בכ-15,000 שמות בלבד, כולם לקוחות של החברות ישראכרט, לאומי קארד וכ.א.ל.
לאחר לילה ארוך של בדיקת האירוע, חברות האשראי ביטלו את כרטיסי האשראי שנחשפו במטרה למנוע פגיעה בלקוחות. כמו כן פרסם בנק ישראל הודעה, כי הלקוחות לא יהיו אחראיים בשום מקרה, אם חלילה נעשה שימוש לרעה כתוצאה מחשיפת פרטי כרטיסי האשראי.
פרשת "ההאקר הסעודי" חשפה את המצב הלקוי ששורר במאגרי מידע מקוונים פרטיים רבים ברחבי ישראל. בעקבות פעילותם של האקרים, התברר כי פרטים אישיים של עשרות אלפי אנשים עלולים להיחשף בקלות יתרה בשל נוהלי אבטחה לקויים הקיימים בארגונים שונים וכי כל חנות מקוונת עלולה להוות נקודת תורפה של גולשים המשתמשים בשירותיה ומוסרים פרטים אישיים, כגון כרטיס אשראי, ותעודת זהות.
תקנות אבטחת מידע

בעקבות הפרשה פורסמו מספר תקנות בידי הרשות למשפט, טכנולוגיה ומידע ומחלקת ייעוץ וחקיקה במשרד המשפטים המסדירות את אחריותם של ארגונים על התמודדות עם אבטחת המידע בהתאם לחוק הגנת הפרטיות. התקנות קובעות נהלים שונים לטיפול במידע, החל מקביעת האחראי לטיפול באבטחת המידע - שאמור להיות כפוף רק למנכ"ל או לנושא משרה בכירה אחרת, וכלה בנוהלי האבטחה, הביקורות וההדרכות הדרושים. על פי התקנות
הללו, ארגונים שסבלו מפריצה של קראקרים ודליפה של מידע, יחויבו לדווח על הפריצה לרשם מאגרי המידע, אשר יהיו בידיו סמכויות לחייבם למסור הודעה על כך לציבור שנפגע מהפריצה.
הצעות חוק בעקבות הפרשה

בעקבות הפרשה, התכנסה הכנסת ה-18 לדיון בנושא והעלתה מספר הצעות חוק.
הצעת חוק הגנת הפרטיות (תיקון – דיווח על פריצה למאגר מידע), התשע"ב 2012
ב-20 בפברואר 2012 הועלתה הצעה לתיקון חוק הגנת הפרטיות ביוזמתם של חברי הכנסת: אורי אריאל, יעקב כץ, אורי מקלב ואורית זוארץ, לפיה "מוצע לחייב בעל או מחזיק במאגר מידע לדווח במקרה של פריצה לבעלי המידע שנגנב או נחשף, וכן להסמיך את הרשם לפי חוק הגנת הפרטיות, התשמ"א 1981, להטיל עיצום כספי לפי מפתח שיקבע שר המשפטים. הרשם יודיע לבעל מאגר המידע על החלטתו ויפרט בה את המידע הנמצא ברשותו אודות הפריצה, סכום העיצום, התקופה לתשלום העיצום ואת זכותו של בעל המאגר לטעון את טענותיו לפני הרשם. בעל מאגר המידע יוכל לערער על החלטת הרשם לבית משפט לעניינים מינהליים.
הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון – ביטול המאגר הביומטרי), התשע"ב–2012
ב-21 במרץ 2012 הועלתה הצעת חוק לביטול המאגר הביומטרי ביוזמתם של חברי הכנסת: איתן כבל, דב חנין, ניצן הורוביץ, נחמן שי, מירי רגב, רחל אדטו ושלי יחימוביץ'. על פי הכתוב בדברי ההסבר לחוק, "מקרה חשיפת פרטי כרטיסי האשראי שאירע בעת האחרונה על ידי האקר מחוץ לישראל, מחזק את הטענות בדבר הסיכון הרב הטמון בקיום מאגרי מידע. במקרה של מאגר מידע ביומטרי, ההשלכות של חשיפת מידע או שימוש לרעה במידע עלולים להיות חמורים בהרבה עקב רגישותו הרבה של המידע ולאור העובדה כי בשונה מפרטי כרטיס האשראי, זהו מידע שלא ניתן להחליפו. כמו כן, קיום המאגר מעלה שאלות בדבר גנבת זהות וזיוף טביעת אצבע שעשויים להיות להם השלכות בלתי הפיכות. לאור האמור, מוצע לקבוע כי יש לבטל את הקמת מאגר המידע".
ציקלוהקסן

ערך זה עוסק בתרכובת Cyclohexene. אם התכוונתם לתרכובת Cyclohexane, ראו .
| --- | --- |

 
 שמות נוספים:  Tetrahydrobenzene  1,2,3,4-Tetrahydrobenzene  Benzenetetrahydride  Cyclohex-1-ene  Hexanaphthylene
 כתיב כימי:  C₆H₁₀ 
 מסה מולרית:  82.14 גרם/מול
 מראה:  נוזל חסר צבע
 מספר CAS:  110-83-8
 צפיפות:  0.8111 גרם/סמ"ק
 מצב צבירה:  נוזל
 מסיסות:  21.3gr/l
 טמפרטורת היתוך:  -103.7 °C   169.45 K
 טמפרטורת רתיחה:  82.8 °C   355.95 K
 מקדם שבירה:  1.4465
 נקודת הבזק:  -12 °C   261.15 K
 נקודת התלקחות:  244 °C   517.15 K
 
ציקלוהקסֵן (באנגלית: Cyclohexene) הוא תרכובת אורגנית פחמימנית שנוסחתה הכימית C6H10.
ציקלוהקסן הוא ציקלואלקן המורכב מטבעת משושה בעלת קשר קוולנטי כפול בין שני אטומי פחמן. התרכובת מתקיימת בטמפרטורת החדר כנוזל חסר צבע בעל ריח חזק המזכיר נפט. נקודת ההתכה שלו היא 104- מעלות צלזיוס ונקודת הרתיחה—83 מעלות.
ציקלוהקסן משמש כממס אורגני וכחומר מוצא בסינתזה תעשייתית של מספר תרכובות. ניתן לסנתז ציקלוהקסן באמצעות תגובה בין ציקלוהקסנול (ציקלוהקסאן בעל קבוצת הידרוקסיל) ובין חומצה זרחתית.
ויטמין A מורכב מציקלוהקסן בעל שלוש קבוצות מתיל ובעל שרשרת איזופרנית.
קורמורן הגדה

| קורמורן הגדה |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן הגדה
שם מדעי
 Phalacrocorax neglectus ‏ולברג, 1855
תחום תפוצה


קורמורן הגדה או קורמורן וולברג (שם מדעי: Phalacrocorax neglectus) הוא מין של קורמורן האנדמי לנמיביה ולחוף המערבי של אפריקה הדרומית ומצוי בטבע בסכנת הכחדה.
תיאור

זהו מין גדול יחסית של קורמורן באורך 75 ס"מ עם נוצות שחורות וכנפיים חומות-ברונזה עם כתם לבן על הגב. הראש שחור ללא בליטות או ציצות. העין צהובה ללא טבעות עיניים צבעוניות והמקור אפור, ארוך וחד.
הקורמורן חי בלהקות לאורך חופי נמיביה, לעיתים 15 ק"מ מהחופים. הקורמורן ניזון מבעלי חיים הקרובים לקרקעית הים או לאצות רחבות כמו לובסטרים קוצניים מהמין Jasus lalandii וקברנוניים מהמין Sufflogobius bibarbatus, הנחשבים למזונו העיקרי. לרוב הקורמורנים דגים ביחידות מצלילה אך לעיתים צדים בלהקות.
הם מקננים לחופי נמיביה מקן עשוי אצות וגואנו ומטילים 2 עד 3 ביצים לבנות. הקורמורנים מתרבים כל השנה. האי מרקורי (אנ') והאי איצ'בו (אנ') הם אתרי הקינון העיקריים שלהם.
שימור

בשנים האחרונות אוכלוסיית קורמורן זה ירדה בחדות, בין השאר עקב דיג יתר של הקברנון Sufflogobius bibarbatus, שהוא מזונו העיקרי של הקורמורן; הפרעות מצד האדם; התרחבות אוכלוסיית שחף הקלפ, שהפך למיץ מתפרץ, הניזון מביציו וגוזליו של הקורמורן. רק 4,000 פרטים בוגרים נותרו בטבע.
הערות שוליים

↑  קורמורן הגדה באתר הרשימה האדומה של IUCN
קונסטנטינוס מיטרוגלו

קונסטנטינוס "קוסטאס" מיטרוגלו (ביוונית: Κωνσταντίνος Μήτρογλου; נולד ב-12 במרץ 1988) הוא כדורגלן יווני המשחק ב אריס סלוניקי מהליגה היוונית בעמדת החלוץ, ובמקביל גם בנבחרת יוון.
קריירת מועדונים > ראשית הקריירה

מיטרוגלו נולד בקוואלה שביוון, ובגיל צעיר עברה משפחתו לגרמניה. הוא החל את הקריירה שלו בקבוצת הילדים מאורה פולייה. בשנת 2001 עבר לדיסבורג, לאחר ארבע עונות במועדון, הוא הצטרף לבורוסיה מנשנגלדבך. מיטרוגלו הפך לשחקן דומיננטי בליגת הנוער. הוא הבקיע 14 שערים ב-10 משחקים והבקיע חמישייה בניצחון 3-5 נגד דיסבורג.
קריירת מועדונים > המעבר לאולימפיאקוס

לאחר שהרשים באליפות אירופה בכדורגל עד גיל 19 חתם מיטרוגלו באולימפיאקוס. במסגרת הסיבוב הרביעי של הגביע היווני הבקיע שער הבכורה שלו בניצחון 2-1 נגד דיאגורס. הוא הבקיע שער הבכורה שלו בליגה בניצחון 0-4 נגד לבדיאקוס. מיטרוגלו זכה עם אולימפיאקוס באליפות כבר בעונתו הראשונה. הוא הבקיע את שער הניצחון בסופר קאפ בניצחון 0-1 נגד לאריסה. בעונת 2008/2009 אולימפיאקוס מינתה את ארנסטו ואלוורדה למאמן. מיטרוגלו ירד לספסל מכיוון שלא התאים לסגנון המשחק שהמאמן רצה, ב-16 בספטמבר 2008 הבקיע את שער הבכורה שלו באירופה בניצחון 0-2 נגד נורסאלנד במסגרת מוקדמות גביע אופ"א. אחרי עזיבתו של ולוורדה, מיטרוגלו חזר להרכב. ב-18 באוגוסט 2009 הבקיע את שער הבכורה שלו בעונת 2009/2010 במסגרת פלייאוף מוקדמות ליגת האלופות בניצחון 0-2 נגד שריף טירספול ולאחר שבוע הבקיע בגומלין שנגמר בניצחון 0-1. ב-20 באוקטובר 2009 הבקיע בניצחון 1-2 נגד סטנדרד לייז' במסגרת שלב הבתים של ליגת האלופות. בעונת 2010/2011 ולוורדה חזר לאולימפיאקוס כמאמן ראשי. למרות שבעונה שלפני כן הבקיע 9 שערים, הפסיד את המקום בהרכב לקווין מיראלס ולמרקו פנטליץ'.
קריירת מועדונים > תקופת ההשאלה

בינואר 2011 הושאל לפאניוניוס בהופעת הבכורה שלו, הוא הבקיע את שני השערים בניצחון 0-2 נגד אריס סלוניקי. את העונה עם 9 שערים, 8 מתוכם במדי פאניוניוס. בעונת 2011/2012 מיטרוגלו הושאל שוב, הפעם לאטרומיטוס. הוא הבקיע את שער הבכורה שלו בניצחון 1-0 נגד אריס סלוניקי. ב-4 באפריל 2012 כבש בחצי גמר הגביע היווני נגד אסטרס טריפוליס, בדקה ה-72 שקבע 2-2 שהעלה את קבוצתו לגמר בעקבות שערי חוץ. מיטרוגלו סיים את העונה עם 16 שערים בליגה, ועזר לקבוצה לעלות לראשונה בתולדותיה לפלייאוף האירופי. בסיום העונה נבחר לשחקן העונה ביוון.
קריירת מועדונים > החזרה לאולימפיאקוס

בקיץ 2012 חזר לאולימפאקוס. במשחקי קדם העונה הבקיע 3 שערים, שניים מהם במשחק ידידות מול מאלגה. לעומת זאת בתחילת העונה הוא עלה בעיקר הספסל מאחר שהמאמן העדיף את ראפיק ג'אבור. הוא הבקיע את שער הבכורה שלו לעונה בניצחון 1-2 נגד פאס יואנינה, לאחר בישול של ג'אבור ואת השער השני במשחק הוא בישל לג'אבור. לאחר שג'אבור נפצע, מיטרוגלו הפך לחלוץ היחיד בהרכב של קבוצתו. ב-3 באוקטובר 2012 הבקיע את שער השוויון במשחק חוץ נגד ארסנל במסגרת ליגת האלופות, אך בסופו של דבר קבוצתו הפסידה 3-1. הוא כבש גם בניצחון 0-2 נגד OFI כרתים. ב-24 באוקטובר 2012 הבקיע את שער הניצחון בדקה ה-91 נגד מונפלייה. ב-4 בדצמבר 2012 הבקיע את שער הניצחון בניצחון 1-2 נגד ארסנל. את עונת 2012/2013 סיים מיטרוגלו עם 11 שערים בליגה ועוד 9 נוספים בשאר המסגרות. ב-1 בספטמבר 2013, הוא הבקיע את השלושער הראשון שלו בקריירה בניצחון 0-5 נגד לבדיאקוז. שבוע לאחר מכן כבש שלושער בניצחון ביתי 4-0 נגד סקודה קסנתי. ב-2 באוקטובר 2013 הבקיע שלושער בניצחון 0-3 נגד אנדרלכט בשלב הבתים של ליגת האלופות, והפך לשחקן היווני הראשון שכובש שלושער בליגת האלופות. ב-27 בנובמבר 2013, נפצע בהפסד 2-1 לפאריס סן-ז'רמן שהשביתה אותו לחודש. ב-19 בדצמבר חתם לחוזה חדש באולימפיאקוס עד 2017. ב-10 בינואר 2014, חזר לשחק במשחק נגד אטרומיטוס.
קריירת מועדונים > פולהאם ובנפיקה

ב-31 בינואר 2014, מיטרוגלו פולהאם ל-4 וחצי שנים תמורת 12 מיליון אירו, העברה השנייה הכי גבוהה בהיסטוריה של המועדון. ב-22 בפברואר, ערך את הופעת הבכורה שלו בתיקו 1-1 נגד וסט ברומיץ' אלביון, כאשר נכנס כמחליף בדקה ה-61 במקום הוגו רודאייגה. בסיום העונה ירד עם המועדון לליגת המשנה.
ב-31 באוגוסט 2014 הושאל לאולימפיאקוס, וחזר לקבוצה לאחר שנה, עד סוף העונה הבקיע 19 שערים ב-33 הופעות בכל המסגרות. ב-6 באוגוסט 2015 הושאל לבנפיקה ליסבון הפורטוגזית. ב-17 במאי 2016 חתם באופן קבוע בקבוצה.
קריירת מועדונים > מרסיי, גלאטסראיי,פ.ס.וו ואריס סלוניקי

ב-31 באוגוסט 2017 חתם במרסיי הצרפתית עבור 15 מיליון אירו. ב-28 בספטמבר ערך את הופעתו הבכורה בקבוצה בהפסד 0-1 לרד בול זלצבורג. ב-15 באוקטובר הבקיע את שערו הראשון בקבוצה בתיקו 3-3 נגד שטרסבורג. קוסטס סיים את עונתו הראשונה עם 9 שערים ליגה ו-3 בגביע.
ב-31 בינואר 2019 הושאל לגלאטסראיי לעונה וחצי. ב-2 בפברואר ערך את הופעתו הבכורה בקבוצה בתיקו 1-1 נגד אלניהספור. ב-24 בפברואר כבש את שערו הראשון בניצחון 0-1 על אקהיסאר בלדייספור.
את עונת 2019/2020 פתח בגלאטסראיי, אך ב-22 באוגוסט 2019 הושאל לפ.ס.וו. איינדהובן עד לסוף העונה.
בעונת 2020/2021 חזר למארסיי אך בחודש ינואר של אותה עונה, חזר לארץ הולדתו והצטרף ל אריס סלוניקי.
קריירה בינלאומית

בשנת 2005 זומן לראשונה לסגל נבחרת הנוער של יוון, והשתתף איתה באליפות אירופה בכדורגל עד גיל 19. ב-2009 זומן לראשונה לסגל הנבחרת הבוגרת. ב-15 באוגוסט 2012 הבקיע את שער הבוכרה שלו בניצחון 3-2 נגד נורווגיה במשחק ידידות. ב-11 בספטמבר 2012, הוא כבש את שער הבכורה שלו במשחק רשמי במסגרת מוקדמות מונדיאל 2014 נגד ליטא, שהסתיים בניצחון 2-0. ב-15 בנובמבר 2012 הבקיע צמד במסגרת פלייאוף העלייה למונדיאל 2014 שהסתיים בניצחון 1-3 נגד רומניה. ארבעה ימים לאחר מכן הבקיע בתיקו 1-1 בגומלין, שבסיומו עלתה יוון למונדיאל 2014, מיטרוגלו אף נכלל בסגל הנבחרת לקראת הטורניר.
סטטיסטיקה > מועדונים

| מועדון | עונה | ליגה> משחקים | ליגה> שערים | גביע> משחקים | גביע> שערים | יבשתי> משחקים | יבשתי> שערים | אחר> משחקים | אחר> שערים | סה"כ> משחקים | סה"כ> שערים |
| --- | --- | --- | --- | --- | --- | --- | --- | --- | --- | --- | --- |
| אולימפיאקוס | 2007/2008 | 11 | 4 | 4 | 2 | 2 | 0 | 1 | 1 | 18 | 7 |
| אולימפיאקוס | 2008/2009 | 7 | 2 | 3 | 0 | 5 | 1 | – | – | 15 | 3 |
| אולימפיאקוס | 2009/2010 | 32 | 9 | 1 | 1 | 12 | 4 | 0 | 0 | 45 | 14 |
| אולימפיאקוס | 2010/2011 | 5 | 1 | 1 | 0 | 4 | 0 | – | – | 10 | 1 |
| אולימפיאקוס | 2012/2013 | 25 | 11 | 9 | 5 | 8 | 4 | – | – | 42 | 20 |
| אולימפיאקוס | 2013/2014 | 12 | 14 | 2 | 0 | 5 | 3 | – | – | 19 | 17 |
| אולימפיאקוס | סה"כ | 86 | 41 | 20 | 8 | 36 | 12 | 1 | 1 | 148 | 62 |
| פאניוניוס (השאלה) | 2010/2011 | 11 | 8 | – | – | – | – | – | – | 11 | 8 |
| פאניוניוס (השאלה) | סה"כ | 11 | 8 | – | – | – | – | – | – | 11 | 8 |
| אטרומיטוס (השאלה) | 2011/2012 | 34 | 17 | 5 | 2 | – | – | – | – | 39 | 19 |
| אטרומיטוס (השאלה) | סה"כ | 34 | 17 | 5 | 2 | – | – | – | – | 39 | 19 |
| פולהאם | 2013/2014 | 3 | 0 | 0 | 0 | – | – | – | – | 3 | 0 |
| פולהאם | סה"כ | 3 | 0 | 0 | 0 | – | – | – | – | 3 | 0 |
| אולימפיאקוס (השאלה) | 2014/2015 | 24 | 16 | 1 | 0 | 8 | 3 | - | - | 33 | 19 |
| אולימפיאקוס (השאלה) | סה"כ | 4 | 3 | 0 | 0 | 2 | 1 | - | - | 6 | 4 |
| בנפיקה ליסבון | 2015/2016 | 32 | 20 | 5 | 3 | 7 | 2 | 1 | 0 | 45 | 25 |
| בנפיקה ליסבון | 2016/2017 | 28 | 16 | 6 | 10 | 6 | 1 | 1 | 0 | 41 | 27 |
| סה"כ בקריירה | סה"כ בקריירה | 144 | 69 | 25 | 10 | 38 | 13 | 1 | 1 | 208 | 93 |